title: 1977 m. birželio 28 d. Tarybos direktyva dėl valstybių narių įstatymų, reglamentuojančių motorinių transporto priemonių stovėjimo šviesos žibintus, suderinimo

text:
Svarbus teisinis pranešimas

|

31977L0540

Oficialusis leidinys L 220 , 29/08/1977 p. 0083 - 0094 specialusis leidimas suomių kalba: skyrius 13 tomas 7 p. 0223  specialusis leidimas graikų k.: skyrius 13 tomas 6 p. 0222  specialusis leidimas švedų kalba: skyrius 13 tomas 7 p. 0223  specialusis leidimas ispanų kalba: skyrius 13 tomas 7 p. 0235  specialusis leidimas portugalų kalba skyrius 13 tomas 7 p. 0235

		Tarybos direktyva1977 m. birželio 28 d.dėl valstybių narių įstatymų, reglamentuojančių motorinių transporto priemonių stovėjimo šviesos žibintus, suderinimo(77/540/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi techniniai reikalavimai, kuriuos motorinės transporto priemonės privalo atitikti pagal nacionalines teisės normas, inter alia siejasi su jų stovėjimo žibintais;kadangi šie reikalavimai pavienėse valstybėse narėse skiriasi; kadangi dėl to būtina, kad visos valstybės narės arba papildytų, arba vietoje galiojančių jose nuostatų priimtų vienodus reikalavimus, ypač siekiant, kad EEB tipo patvirtinimo tvarka, kuri buvo svarstoma 1970 m. vasario 6 d. Tarybos direktyvoje 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [3], galėtų būti taikoma kiekvienam transporto priemonės tipui;kadangi Direktyvoje 76/756/EEB [4] Taryba nustatė apšvietimo ir šviesos signalinių įtaisų įrengimo motorinėse transporto priemonėse ir jų priekabose bendrus reikalavimus;kadangi stovėjimo žibintų sudėtinės dalies tipo patvirtinimo suderinta tvarka leidžia kiekvienai valstybei narei patikrinti, ar laikomasi bendrų konstrukcijos ir patikros reikalavimų bei tas išvadas pranešti kitoms valstybėms narėms, joms nusiunčiant kiekvienam stovėjimo žibinto tipui užpildytą sudėtinės dalies tipo patvirtinimo liudijimo kopiją; kadangi visiems pagal patvirtinto tipo reikalavimus pagamintiems stovėjimo žibintams pritvirtinus EEB sudėtinės dalies tipo patvirtinimo ženklą, tų žibintų nereikia techniškai patikrinti kitose valstybėse narėse;kadangi nacionalinių įstatymų, susijusių su motorinėmis transporto priemonėmis, derinimas apima abipusį kiekvienos valstybės narės pagal bendrus reikalavimus atliktų patikrų pripažinimą kadangi suderinant nacionalinius įstatymus, reglamentuojančius motorines transporto priemones, abipusiškai pripažįstamos kiekvienos valstybės narės patikros, atliktos pagal bendrus reikalavimus,PRIĖMĖ ŠIĄ DIREKTYVĄ:1 straipsnis1. Kiekviena valstybė narė EEB sudėtinės dalies tipo patvirtinimą suteikia kiekvienam stovėjimo šviesos žibinto tipui, kuris atitinka I, II, IV, V ir VI prieduose nustatytus konstrukcijos ir patikros reikalavimus.2. EEB sudėtinės dalies tipo patvirtinimą suteikusi valstybė narė imasi būtinų priemonių, kad būtų patikrinta, ar produkcijos pavyzdžiai atitinka patvirtinto tipo reikalavimus, jeigu tai būtina padaryti ir, jeigu reikia, bendradarbiaudama su kitų valstybių narių kompetentingomis institucijomis. Tokios patikros atliekamos rengiant patikrinimus vietose.2 straipsnisValstybės narės kiekvienam stovėjimo šviesos žibinto tipo, kurį jos patvirtina pagal 1 straipsnį, gamintojui arba įgaliotajam jo atstovui išduoda EEB sudėtinės dalies tipo patvirtinimo ženklą, kuris atitinka IV priede nurodytą pavyzdį.Valstybės narės imasi visų atitinkamų priemonių neleisti, kad būtų naudojami ženklai, dėl kurių pagal 1 straipsnį patvirtinto tipo stovėjimo šviesos žibintus būtų galima supainioti su kitais įtaisais.3 straipsnis1. Jokia valstybė narė negali uždrausti pateikti į rinką stovėjimo šviesos žibintų dėl priežasčių, susijusių su jų konstrukcija arba veikimo būdu, jeigu tie žibintai turi EEB sudėtinės dalies tipo patvirtinimo ženklą.2. Vis dėlto valstybė narė gali uždrausti pateikti į rinką EEB sudėtinės dalies tipo patvirtinimo ženklą turinčius stovėjimo šviesos žibintus, kurie pastoviai neatitinka patvirtinto tipo reikalavimų. Ta valstybė nedelsdama praneša kitoms valstybėms narėms ir Komisijai apie priemones, kurių ji ėmėsi, ir nurodo tokio sprendimo priežastis.4 straipsnisKiekvienos valstybės narės kompetentingos institucijos per mėnesį kitų valstybių narių komptetingoms institucijoms nusiunčia sudėtinės dalies tipo patvirtinimo liudijimų kopiją, jų pavyzdys nurodytas III priede, kuriuos jos užpildo kiekvienam stovėjimo šviesos žibinto tipui, kurį jos patvirtina arba atsisako patvirtinti.5 straipsnis1. Jeigu EEB sudėtinės dalies tipo patvirtinimą suteikusi valstybė narė nustato, kad tam tikras stovėjimo šviesos žibintų, turinčių tokį patį EEB sudėtinės dalies tipo patvirtinimo ženklą, skaičius neatitinka tipo, kurį ta valstybė narė yra patvirtinusi, reikalavimų, ji imasi būtinų priemonių užtikrinti, kad produkcijos pavyzdžiai atitiktų patvirtinto tipo reikalavimus. Tos valstybės kompetentingos institucijos pataria kitų valstybių narių kompetentingoms institucijoms, kokių imtis priemonių, kurias, jeigu nustatytų reikalavimų nuosekliai nesilaikoma, galima griežtinti EEB sudėtinės dalies tipo patvirtinimą paskelbiant netekusiu galios. Pirmiau minėtos institucijos imasi tokių pačių priemonių, jeigu kitos valstybės narės kompetentingos institucijos joms praneša apie tokį nustatytų reikalavimų nesilaikymą.2. Kompetentingos valstybių narių institucijos per mėnesį vienos kitoms praneša apie visus EEB sudėtinės dalies tipo patvirtinimus, kurie paskelbti netekusiais galios, ir to priežastis.6 straipsnisPagal nuostatas, nustatytas įgyvendinant šią direktyvą, priimant bet kokį sprendimą atsisakyti stovėjimo šviesos žibintui suteikti sudėtinės dalies tipo patvirtinimą arba tokį patvirtinimą paskelbti netekusiu galios, ar uždrausti tą žibintą pateikti į rinką arba jį naudoti, nurodomos išsamios tokio sprendimo priežastys. Apie tokius sprendimus pranešama suinteresuotai šaliai, kuri kartu informuojama apie savo teisių gynimo būdus pagal valstybėse narėse galiojančius įstatymus ir apie laikotarpius, per kuriuos leidžiama tais savo teisių gynimo būdais pasinaudoti.7 straipsnisJokia valstybė narė negali atsisakyti suteikti EEB tipo arba nacionalinio tipo patvirtinimo transporto priemonei dėl priežasčių, susijusių su stovėjimo šviesos žibintais, jeigu jie turi EEB sudėtinės dalies tipo patvirtinimo ženklą ir yra pritaisyti pagal Direktyvoje 76/756/EEB nustatytus reikalavimus.8 straipsnisJokia valstybė narė negali atsisakyti arba uždrausti parduoti, registruoti, pradėti eksploatuoti arba naudoti kokios nors transporto priemonės dėl priežasčių, susijusių su stovėjimo šviesos žibintais, jeigu jie turi EEB sudėtinės dalies tipo patvirtinimo ženklą ir yra pritaisyti pagal Direktyvoje 76/756/EEB nustatytus reikalavimus.9 straipsnisŠioje direktyvoje "transporto priemonė" – tai bet kokia motorinė transporto priemonė, skirta naudoti kelyje, su kėbulu arba be jo, turinti bent 4 ratus, kurios maksimalus konstrukcinis greitis viršija 25 km/h, išskyrus transporto priemones, važiuojančias bėgiais, žemės ūkio arba miško ūkio traktorius ir mechanizmus bei viešosios paskirties transporto priemones.10 straipsnisVisi būtini pakeitimai suderinami su priedų reikalavimais atsižvelgiant į technikos pažangą Direktyvos 70/156/EEB 13 straipsnyje nustatyta tvarka.11 straipsnis1. Valstybės narės priima nuostatas, kurios, įsigaliojusios per 18 mėnesių nuo pranešimo apie šią direktyvą dienos, įgyvendina šią direktyvą, ir nedelsdamos apie tai praneša Komisijai.2. Valstybės narės užtikrina, kad pagrindinės nacionalinių įstatymų, kuriuos jos priima šios direktyvos taikymo srityje, nuostatos būtų perduotos Komisijai.12 straipsnisŠi direktyva skirta valstybėms narėms.Priimta Liuksemburge, 1977 m. birželio 28 d.Tarybos varduPirmininkasW. Rodgers[1] OL C 118, 1977 5 16, p. 29.[2] OL C 114, 1977 5 11, p. 4.[3] OL L 42, 1970 2 23, p. 1.[4] OL L 262, 1976 9 27, p. 1.--------------------------------------------------PRIEDŲ SĄRAŠASI PRIEDAS. | Apibrėžimai, bendrosios specifikacijos, spinduliuojamos šviesos stipris, bandymo atlikimo tvarka, spinduliuojamos šviesos spalva, produkcijos atitiktis, pastaba dėl spalvos |II PRIEDAS. | Mažiausi šviesai sklisti erdvėje būtini kampai |III PRIEDAS. | EEB sudėtinės dalies tipo patvirtinimo liudijimo pavyzdys |IV PRIEDAS. | EEB sudėtinės dalies tipo patvirtinimo ir ženklinimo reikalavimai |V PRIEDAS. | Fotometriniai matavimai |VI PRIEDAS. | Spinduliuojamos šviesos spalva, trispalvės koordinatės |--------------------------------------------------I PRIEDASAPIBRĖŽIMAI, BENDROSIOS SPECIFIKACIJOS, SPINDULIUOJAMOS ŠVIESOS STIPRIS, BANDYMO ATLIKIMO TVARKA, SPINDULIUOJAMOS ŠVIESOS SPALVA, PRODUKCIJOS ATITIKTIS, PASTABA DĖL SPALVOS1. APIBRĖŽIMAI1.1. Stovėjimo šviesos žibintas – tai žibintas, taikomas atkreipti dėmesį į gyvenamojoje zonoje stovinčią transporto priemonę.1.2. Atskaitos ašis - tai gamintojo nustatyta šviesos signalo sklidimo kryptį nusakanti ašis, kuri kaip pradinė kryptis (H = 0°, V = 0°) taikoma fotometriniams matavimams atlikti ir žibintą įrengiant transporto priemonėje.1.3. Atskaitos centras – tai atskaitos ašies ir išorinio šviesą spinduliuojančio paviršiaus, kurį yra nurodęs žibinto gamintojas, susikirtimas.1.4. Stovėjimo šviesos žibinto tipas – tai tokiais pagrindiniais aspektais nesiskiriantys stovėjimo šviesos žibintai:1.4.1. prekės pavadinimu arba ženklu;1.4.2. optinės sistemos charakteristikomis;1.4.3. kaitinamosios lempos tipu.2. BENDROSIOS SPECIFIKACIJOS2.1. Kiekvienas IV priedo 1.2.3 punkte nurodytas pavyzdys atitinka 3 ir 5 skirsniuose pateiktas specifikacijas.2.2. Stovėjimo šviesos žibintai yra suprojektuoti ir pagaminti taip, kad, esant normalioms eksploatavimo sąlygoms ir nepaisant eksploatavimo metu žibintus galinčios veikti vibracijos, bus užtikrinta, jog stovėjimo šviesos žibintų veikimas atitiks nustatytus reikalavimus ir kad tie žibintai išlaikys šios direktyvos, šioje direktyvoje nustatytas technines charakteristikas.3. SPINDULIUOJAMOS ŠVIESOS STIPRIS3.1. Atskaitos ašies kryptimi kiekvieno iš II priedo 1.2.3 punkte nurodytų pavyzdžių spinduliuojamos šviesos stipris nėra mažesnis už minimalų ir nedidesnis už maksimalų toliau nurodytą šviesos stiprį:| | Mažiausias (cd) | Didžiausias (cd) |3.1.1. | Priekiniai stovėjimo šviesos žibintai | 2 | 60 |3.1.2. | Galiniai stovėjimo šviesos žibintai | 2 | 30 |3.2. Ne atskaitos ašyje ir II priedo schemose apibrėžtuose kampiniuose regėjimo laukuose kiekvieno iš dviejų pavyzdžių spinduliuojamos šviesos stipris:3.2.1. kiekviena kryptimi, atitinkančia V priede pateiktoje spinduliavimo stiprio pasiskirstymo lentelėje nurodytus taškus, neturi būti mažesnis už toje lentelėje nustatytą vertę atitinkama kryptimi kaip procentais išreikšta 3.1 punkte nurodytos mažiausios vertės dalis;3.2.2. kiekviena kryptimi toje erdvėje, iš kurios atitinkamas žibintas yra matomas, neturi viršyti 3.1 punkte nurodytos didžiausios vertės;3.2.3 tačiau galima taikyti 60 cd spinduliavimo stiprį stovėjimo šviesos žibintams, sujungtiems su stop žibintais (žr. 3.1.2 punktą), žemiau plokštumos, sudarančios 5° kampą su horizontalia plokštuma į apačią nuo jos;3.2.4. be to,3.2.4.1. II priede apibrėžtuose laukuose spinduliuojamos šviesos stipris turi būti ne mažesnis kaip 0,05 cd;3.2.4.2. turi būti laikomasi V priedo 2.2 punkto reikalavimų dėl stiprio skirtumų atskiruose taškuose.3.3. Spinduliuojamos šviesos stipris turi būti matuojamas su nuolatos įjungta (-omis) kaitinamąja (-osiomis) lempa (-omis) ir, jei tai yra raudonos arba geltonos spalvos šviesą spinduliuojantys įtaisai, taikant spalvotą šviesą.3.4. V priede, į kurį nuoroda padaryta 3.2.1 punkte, pateiktos taikytinų matavimo metodų detalės.4. BANDYMO ATLIKIMO TVARKAVisi matavimai atliekami taikant stovėjimo šviesos žibintui rekomenduotų tipų nespalvotas standartines kaitinamąsias lempas, kurios sureguliuojamos taip, kad jų skleidžiamas įprastas šviesos srautas atitiktų nustatytąjį tų tipų lempoms.5. SPINDULIUOJAMOS ŠVIESOS SPALVASpinduliuojamos šviesos spalva, išmatuota taikant šviesos šaltinį, kurio spalvinė temperatūra 2854 K ir kuris atitinka Tarptautinės apšvietimo komisijos (CIE) A klasės apšvietimo įtaisą, turi atitikti VI priede atitinkamai spalvai nustatytas koordinačių ribas.6. PRODUKCIJOS ATITIKTISKiekvienas EEB sudėtinės dalies tipo patvirtinimo ženklą turintis stovėjimo šviesos žibintas turi atitikti patvirtinto tipo reikalavimus ir 3 bei 5 skirsniuose nustatytas fotometrines sąlygas. Vis dėlto, jei tai yra atsitiktinės atrankos būdu iš serijinės produkcijos išrinktas stovėjimo šviesos žibintas, reikalavimas dėl mažiausio spinduliuojamos šviesos stiprio (išmatuoto taikant standartinę kaitinamąją lempą kaip nurodyta 4 skirsnyje) kiekviena atitinkama kryptimi apribojamas iki 80 % 3.1 ir 3.2 punktuose apibrėžtų mažiausių verčių.7. PASTABA DĖL SPALVOSEEB sudėtinės dalies tipo patvirtinimas suteikiamas, jeigu stovėjimo šviesos žibinto spinduliuojamos šviesos spalva yra nustatytoji Direktyvos 76/756/EEB I priedo 3.13 punkte.--------------------------------------------------II PRIEDASMAŽIAUSI ŠVIESAI SKLISTI ERDVĖJE BŪTINI KAMPAI [1]Visais atvejais mažiausi kryžminiai šviesos sklidimo erdvėje kampai yra 15° nuo horizontalės į viršų ir 15° į apačią nuo horizontalės.+++++ TIFF +++++[1] Tose schemose nurodyti kampai taikomi dešinėje transporto priemonės pusėje įrengtiniems įtaisams. Rodyklės nukreiptos į priekinę transporto priemonių dalį.--------------------------------------------------III PRIEDASEEB SUDĖTINĖS DALIES TIPO PATVIRTINIMO LIUDIJIMO PAVYZDYS(Didžiausias formatas: A4 (210 × 297 mm))+++++ TIFF +++++--------------------------------------------------IV PRIEDASEEB SUDĖTINĖS DALIES TIPO PATVIRTINIMO IR ŽENKLINIMO REIKALAVIMAI1. PARAIŠKA SUTEIKTI EEB SUDĖTINĖS DALIES TIPO PATVIRTINIMĄ1.1. Paraišką suteikti EEB sudėtinės dalies tipo patvirtinimą įteikia prekės pavadinimo arba ženklo turėtojas ar įgaliotasis jo atstovas.1.2. Prie paraiškos kiekvieno tipo stovėjimo šviesos žibintui pridedama:1.2.1. trumpas techninis aprašas, kuriame ypač nurodomas (-i) rekomenduotas (-i) kaitinamosios (-ųjų) lempos (-ų), kuri (-ios) turi atitikti Tarptautinės apšvietimo komisijos (CIE) specifikacijas, tipas (-ai);1.2.2. brėžiniai (3 kopijos), kuriuose matyti pakankamai detalių, kad būtų galima identifikuoti stovėjimo šviesos žibinto tipą, ir kuriuose geometriškai nurodyta žibinto pritvirtinimo prie transporto priemonės vieta, stebėjimo ašis, kuri atliekant bandymus turi būti laikoma atskaitos ašimi (horizontalusis kampas H = 0°, kryžminis kampas V = 0°) ir pirmiau minėtuose bandymuose atskaitos centru laikytinas taškas;1.2.3. du pavyzdžiai; jeigu stovėjimo šviesos žibintai yra tokie, kad juos galima pritvirtinti tik vienoje transporto priemonės pusėje, 2 pateikti pavyzdžiai gali būti tokie patys ir tinkami pritvirtinti tik kairėje arba dešinėje transporto priemonės pusėje.2. ŽENKLINIMAS2.1. EEB sudėtinės dalies tipą patvirtinti pateikto stovėjimo šviesos žibinto tipo pavyzdžiai turi turėti:2.1.1. aiškiai įskaitomą ir nenutrinamą pareiškėjo prekės pavadinimą arba ženklą;2.1.2. aiškiai įskaitomą ir nenutrinamą rekomenduojamo (-ų) kaitinamosios (-ųjų) lempos (-ų) tipo (-ų) ženklinimą;2.1.3. tuose pavyzdžiuose turi būti pakankamai vietos, kurioje galėtų tilpti EEB sudėtinės dalies tipo patvirtinimo ženklas, įskaitant papildomus 4 skirsnyje nurodytus simbolius; ta vieta nurodoma 1.2.2 punkte paminėtuose brėžiniuose.3. EEB SUDĖTINĖS DALIES TIPO PATVIRTINIMAS3.1. Jeigu pagal 1 skirsnį pateikti 2 pavyzdžiai atitinka I, II, IV, V ir VI priedų reikalavimus, suteikiamas EEB sudėtinės dalies tipo patvirtinimas ir paskiriamas sudėtinės dalies tipo patvirtinimo numeris.3.2. Tas numeris neskiriamas jokiam kitam stovėjimo šviesos žibinto tipui.3.3. Jeigu EEB sudėtinės dalies tipo patvirtinimo prašoma iš stovėjimo ir kitų žibintų sudarytam apšvietimo ir apšvietimo-signalizavimo įtaisui, galima išduoti bendrą EEB sudėtinės dalies tipo patvirtinimo ženklą, jeigu pirmiau minėtas žibintas atitinka šios direktyvos reikalavimus ir jeigu kiekvienas iš apšvietimo ir apšvietimo-signalizavimo įtaisą, kuriam prašoma suteikti EEB sudėtinės dalies tipo patvirtinimą, sudarančių žibintų atitinka konkrečius jam taikomos direktyvos reikalavimus.4. ŽENKLAI4.1. Kiekvienas pagal šią direktyvą patvirtinto tipo reikalavimus atitinkantis stovėjimo šviesos žibintas turi EEB sudėtinės dalies tipo patvirtinimo ženklą.4.2. Tas ženklas – tai raidę "e" supantis stačiakampis, po kurio eina sudėtinės dalies tipo patvirtinimą suteikusios valstybės skiriamasis numeris arba raidė (-ės):1 –  Vokietija,2 –  Prancūzija,3 –  Italija,4 –  Nyderlandai,6 –  Belgija,11 –  Jungtinė Karalystė13 –  Liuksemburgas18 –  DanijaIRL –  Airija.Tas ženklas taip pat turi turėti atitinkamam stovėjimo šviesos žibinto tipui išduoto EEB sudėtinės dalies tipo patvirtinimo liudijimo numerį, atitinkantį EEB sudėtinės dalies tipo patvirtinimo numerį.4.3. Tam tikrais atvejais EEB sudėtinės dalies tipo patvirtinimo ženklas turi papildomą simbolį "P".4.4. EEB sudėtinės dalies tipo patvirtinimo numeris turi būti dedamas bet kokioje patogioje vietoje prie "e" raidę supančio stačiakampio.4.5. EEB sudėtinės dalies tipo patvirtinimo ženklas ir papildomi simboliai ant žibinto sklaidytuvo arba 1 iš sklaidytuvų turi būti dedami taip, kad jie būtų nenutrinami ir aiškiai įskaitomi net ir stovėjimo šviesos žibintus pritvirtinus transporto priemonėje.4.6. EEB sudėtinės dalies tipo patvirtinimo ženklo ir papildomo simbolio pavyzdys yra pateiktas priedėlyje.4.7. Jeigu iš stovėjimo šviesos žibinto ir kitų žibintų sudarytam apšvietimo ir apšvietimo-signalizavimo įtaisui pagal 3.3 punktą išduodamas bendras EEB sudėtinės dalies tipo patvirtinimo numeris, galima dėti bendrą EEB sudėtinės dalies tipo patvirtinimo ženklą, sudarytą iš:- "e" raidę supančio stačiakampio, po kurio eina EEB sudėtinės dalies tipo patvirtinimą išdavusios valstybės narės skiriamasis numeris arba raidė (-ės),- EEB sudėtinės dalies tipo patvirtinimo numerio,- pagal įvairias direktyvas, pagal kurias EEB sudėtinės dalies tipo patvirtinimas buvo išduotas, būtinų papildomų simbolių.4.8. Įvairių sudėtinių šio ženklo dalių matmenys neturi būti mažesni už didžiausius minimalius matmenis, kurie atskiriems ženklams nustatyti, pagal kurias buvo suteiktas EEB sudėtinės dalies tipo patvirtinimas.--------------------------------------------------PriedėlisEEB sudėtinės dalies tipo patvirtinimo ženklas+++++ TIFF +++++Įtaisas, turintis pirmiau pateiktą EEB sudėtinės dalies tipo patvirtinimo ženklą – tai stovėjimo šviesos žibintas, kuriam EEB tipo patvirtinimas suteiktas Jungtinėje Karalystėje (e 11) ir patvirtinimo numeris 1471.--------------------------------------------------V PRIEDASFOTOMETRINIAI MATAVIMAI1. MATAVIMO METODAI1.1. Atliekant fotometrinius matavimus užtikrinama, kad taikant atitinkamą maskavimą būtų išvengta atsitiktinių atspindžių.1.2. Jeigu matavimų rezultatai užginčijami, matavimai atliekami taip, kad būtų laikomasi tokių reikalavimų:1.2.1. matavimo atstumas yra toks, kad būtų taikomas atvirkštinio atstumo kvadrato dėsnis;1.2.2. matavimo įranga yra tokia, kad žiūrint iš žibinto atskaitos centro kampinė imtuvo apertūra būtų 10’–1°;1.2.3. tariama, kad šviesos stiprio reikalavimų tam tikra žiūrėjimo kryptimi yra laikomasi, jeigu tų reikalavimų laikomasi kryptimi, kuri nuo žiūrėjimo krypties nukrypsta ne daugiau kaip 15“.2. STANDARTINĖ SPINDULIAVIMO STIPRIO PASISKIRSTYMO LENTELĖ+++++ TIFF +++++2.1. Kryptis H = 0° ir V = 0° atitinka atskaitos ašį (kuri, kai žibintas pritaisytas prie transporto priemonės, turi būti horizontali, lygiagreti vidurinei išilginei transporto priemonės plokštumai ir nukreipta privaloma apžvelgiamumo kryptimi). Ji kerta atskaitos centrą. Lentelėje pateiktos vertės – tai įvairiomis matavimo kryptimis nustatytos mažiausio šviesos stiprio vertės, kurios pateiktos kaip mažiausio privalomo šviesios stiprio kiekvieno žibinto ašyje procentas (kryptimi H = 0° ir V = 0°).2.2. Jeigu žibintą patikrinus vizualiai nustatoma, kad šviesos stipris atskiruose taškuose labai skiriasi, atliekama patikra, jog būtų užtikrinta, kad tarp dviejų 2.1 punkte nurodytų matavimo krypčių išmatuotas šviesos stipris:2.2.1. jei tai yra minimali specifikacija, nėra mažesnis kaip 50 % už mažesnįjį iš dviejų toms matavimo kryptims nustatytų minimalių šviesos stiprių;2.2.2. jei tai yra maksimali specifikacija, nėra didesnis už mažesnįjį iš dviejų toms matavimo kryptims nustatytų maksimalių šviesos stiprių, kuris padauginamas iš trupmenos, išreikštos kaip pirmiau minėtoms matavimo kryptimis nustatytų šviesos stiprių skirtumo tiesinė funkcija.--------------------------------------------------VI PRIEDASSPINDULIUOJAMOS ŠVIESOS SPALVATRISPALVĖS KOORDINATĖSRAUDONA: | riba į geltonąją pusę: | y ≤ 0,335 |riba į purpurinę pusę: | z ≤ 0,008 |BALTA: | riba į mėlynąją pusę: | x ≥ 0,310 |riba į geltonąją pusę: | x ≤ 0,500 |riba į žaliąją pusę: | y ≤ 0,150 + 0,640 x |riba į žaliąją pusę: | y ≤ 0,440 |riba į purpurinę pusę: | y ≥ 0,050 + 0,750 x |riba į raudonąją pusę: | y ≥ 0,382 |GELTONA SPALVA: | riba į geltonąją pusę: | y ≤ 0,429 |riba į raudonąją pusę: | y ≥ 0,398 |riba į baltąją pusę: | z ≤ 0,007 |Toms kolorimetrinėms charakteristikoms patikrinti taikomas šviesos šaltinis, kurio spalvinė temperatūra 2854 K ir kuris atitinka Tarptautinės apšvietimo komisijos (CIE) A klasės apšvietimo įtaisą.--------------------------------------------------


title: 2010 m. spalio 22 d. Komisijos direktyva 2010/69/ES, kuria iš dalies keičiami Europos Parlamento ir Tarybos direktyvos 95/2/EB dėl maisto priedų, išskyrus dažiklius ir saldiklius, priedai  Tekstas svarbus EEE

text:
23.10.2010

               LT

               Europos Sąjungos oficialusis leidinys

               L 279/22

         KOMISIJOS DIREKTYVA 2010/69/ES
   2010 m. spalio 22 d.
   kuria iš dalies keičiami Europos Parlamento ir Tarybos direktyvos 95/2/EB dėl maisto priedų, išskyrus dažiklius ir saldiklius, priedai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 31 straipsnį,
   atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (2), ypač į jo 53 straipsnį,
   pasikonsultavusi su Maisto produktų moksliniu komitetu ir Europos maisto saugos tarnyba,
   kadangi:

               (1)

               Europos Parlamento ir Tarybos direktyva 95/2/EB dėl maisto priedų, išskyrus dažiklius ir saldiklius (3), nustatytas maisto priedų, kuriuos galima naudoti Europos Sąjungoje sąrašas, ir jų naudojimo sąlygos.

               (2)

               Po to, kai buvo priimta Direktyva 95/2/EB, maisto priedų technologijos ir toliau vystėsi. Šią direktyvą reikėtų pritaikyti atsižvelgiant į tuos pasiekimus.

               (3)

               Vadovaujantis Reglamento (EB) Nr. 1333/2008 31 straipsniu, kol bus baigti Sąjungos maisto priedų sąrašai, numatyti to reglamento 30 straipsnyje, Direktyvos 95/2/EB priedai iš dalies keičiami, jei būtina, taikant Komisijos priimtas priemones.

               (4)

               Pagal Direktyvą 95/2/EB toliau išvardytus stabilizatorius leidžiama naudoti įvairioms paskirtims: agarą (E 406), karageniną (E 407), saldžiųjų ceratonijų dervą (E 410), pupenių dervą (guaro dervą E 412), ksantano dervą (E 415), pektinus (E 440), celiuliozę (E 460), karboksimetilceliuliozę (E 466), oksiduotąjį krakmolą (E 1404), monokrakmolo fosfatą (E 1410), dikrakmolo fosfatą (E 1412), fosfatuotą dikrakmolo fosfatą (E 1413), acetilintą dikrakmolo fosfatą (E 1414), acetilintą krakmolą (E 1420), acetilintą dikrakmolo adipatą (E 1422), hidroksipropilkrakmolą (E 1440), hidroksipropildikrakmolo fosfatą (E 1442), krakmolo natrio oktenilsukcinatą (E 1450), acetilintą oksiduotąjį krakmolą (E 1451) ir emulsiklius riebalų rūgščių monogliceridus ir digliceridus (E 471). Maisto produktų mokslinis komitetas (toliau – MPMK) nenustatė šių maisto priedų leistinos paros dozės (LPD), vadinasi, jie nekelia pavojaus vartotojų sveikatai. Techniniais sumetimais reikėtų leisti juos naudoti nearomatizuotiems natūraliai raugintiems grietinės gaminiams ir produktų pakaitalams, kuriuose riebalų yra ne daugiau kaip 20 %, norint užtikrinti emulsijos stabilumą ir vientisumą. Tai būtų naudinga vartotojui, nes sumažinto riebalų kiekio raugintų grietinės gaminių, turinčių panašias savybes, kaip įprastas produktas, pasirinkimas būtų didesnis. Todėl minėtus priedus reikėtų leisti naudoti šia papildoma paskirtimi.

               (5)

               1990 m. MPMK įvertino natrio ir kalio laktatų druskas (E 325 ir E 326), kalio acetatą (E 261), natrio acetatą (E 262i) ir natrio vandenilio acetatą (E 262ii) ir padarė išvadą, kad visi jie yra natūralios maisto produktų sudedamosios dalys, o jų dozė veikiausiai yra labai nedidelė, palyginti su natūraliose medžiagose esančia doze. Todėl visi jie buvo priskirti „nenurodytos“ LPD grupei. Todėl visus šiuos maisto priedus iš principo leidžiama naudoti visuose maisto produktuose, išskyrus nurodytuosius Direktyvos 95/2/EB 2 straipsnio 3 dalyje. Siūloma tuos maisto priedus taip pat leisti naudoti fasuotuose smulkintos šviežios mėsos pusgaminiuose, kad būtų galima kontroliuoti mikrobinių patogenų, pvz., Listeria, E. coli O157, dauginimąsi. Remiantis šiuo technologiniu pagrindu ir atsižvelgiant į tai, kad taip naudojant minėtus maisto priedus susirūpinimo sauga nekyla, reikėtų leisti juos papildomai naudoti fasuotuose smulkintos šviežios mėsos pusgaminiuose.

               (6)

               Pagal Direktyvą 95/2/EB sorbatus (E 200, E 202, E 203) ir benzoatus (E 210, E 211, E 212, E 213) šiuo metu leidžiama naudoti kaip maisto priedus. Siūloma minėtus maisto priedus leisti naudoti žuvų produktų pakaitaluose iš jūrinių dumblių (ikrų pakaitaluose, pagamintuose iš jūrinių dumblių) kaip konservantus, garniruojant įvairius maisto produktus, kad juose nesidaugintų pelėsiai ir mielės ir nesusidarytų mikotoksinų. Minėtoms druskoms nustatyta atitinkamai 0–25 ir 0–5 mg/kg kūno masės leistina paros dozė. Blogiausiu atveju, kai naudojamos didžiausios koncentracijos, suvartojama dozė yra labai nedidelė, palyginti su LPD. Taip naudojant šiuos priedus susirūpinimo vartotojui daromu poveikiu ir jo sauga nekyla. Todėl reikėtų leisti sorbatus ir benzoatus papildomai naudoti žuvų produktų pakaitaluose iš jūrinių dumblių, atsižvelgiant į technologinį pagrindimą ir į tai, kad šis naujas produktas skirtas specializuotai rinkai.

               (7)

               Prašoma sorbatus (E 200, E 202, E 203) ir benzoatus (E 210, E 211, E 212, E 213) leisti naudoti aluje iš statinės, į kurį įdėta daugiau kaip 0,5 % fermentuojamųjų cukrų ir (arba) vaisių sulčių ar koncentruotų vaisių sulčių, ir kuris pilstomas tiesiai iš statinės. Toks alus gali būti ilgą laiką prijungtas prie alaus statinės čiaupo. Kadangi statinę ir čiaupą sujungti steriliomis sąlygomis neįmanoma, statinė gali būti užteršta mikrobais. Ši problema aktuali, jei aluje po gamybos tebėra fermentuojamųjų cukrų, nes tokioje terpėje gali daugintis pavojingi mikroorganizmai. Todėl į pilstomą alų ir į alų, į kurį įdėta fermentuojamųjų cukrų ir (arba) vaisių sulčių ar koncentruotų vaisių sulčių, reikia dėti antimikrobinių medžiagų. Tokio vaisinio alaus iš statinės suvartojama nedaug, tad net ir blogiausiu atveju apytikrė sorbatų ir benzoatų dozė turėtų būti mažesnė nei jų atitinkama LPD. Todėl reikėtų leisti sorbatus ir benzoatus papildomai naudoti aluje iš statinės, kuriame yra daugiau kaip 0,5 % fermentuojamųjų cukrų ir (arba) vaisių sulčių ar koncentruotų vaisių sulčių.

               (8)

               Kad ant citrusinių vaisių nesidaugintų pelėsiai, nuėmus derlių leidžiama juos apdoroti tokiais pesticidais, kaip imazalilas ir tiabendazolas. Citrusiniams vaisiams apdoroti vietoje šių pesticidų arba kartu su jais galima naudoti sorbatus (E 200, E 202, E 203). Sorbatus galima naudoti ant neluptų šviežių citrusinių vaisių apdorojant leidžiamais naudoti vaškais: bičių vašku, kandelila vašku, karnaubo vašku ir šelaku (atitinkamai E 901, E 902, E 903 ir E 904). Taip naudojant šiuos priedus susirūpinimo vartotojui daromu poveikiu ir jo sauga nekyla. Todėl minėtus priedus reikėtų leisti naudoti šia papildoma paskirtimi.

               (9)

               Vartotojai gali nuspręsti kai kurių maisto medžiagų suvartojamą dozę papildyti maisto papildais. Tuo tikslu į maisto papildus galima įdėti vitamino A ir vitaminų A ir D derinio, kaip apibrėžta Europos Parlamento ir Tarybos direktyvoje 2002/46/EB (4). Saugaus apdorojimo sumetimais vitamino A ir vitaminų A ir B derinių preparatai turi būti tokios sudėties, kuriai gauti reikia didelės drėgmės ir aukštos temperatūros, taip pat krakmolo ir cukraus. Toks apdorojimas gali būti palankus mikroorganizmams daugintis. Kad tokie mikroorganizmai nesidaugintų, sausuose maisto papilduose naudojamuose vitamino A ir vitaminų A ir D derinių preparatuose reikėtų leisti naudoti sorbatus (E 200, E 202, E 203) ir benzoatus (E 210, E 211, E 212 ir E 213).

               (10)

               Pagal Direktyvą 95/2/EB leidžiama naudoti maisto priedus sieros dioksidą ir sulfitus (E 220, E 221, E 222, E 223, E 224, E 226, E 227, E 228), kurie pirmiausiai yra antimikrobinės medžiagos ir padeda kontroliuoti cheminį irimą. Šiais laikais šviežių vaisių vežimas, ypač jūrų laivais, yra labai svarbus. Jie gali būti vežami keletą savaičių. Sieros dioksidas ir sulfitai apsaugo šviežias mėlynes nuo grybelių dauginimosi. Sieros dioksidą ir sulfitus reikėtų leisti papildomai naudoti, norint apsaugoti šviežias mėlynes nuo grybelių dauginimosi ir atsižvelgiant į tai, kad šis naujas produktas skirtas specializuotai rinkai. Todėl, atsižvelgiant į pagrįstas technologines šių naujų leidimų suteikimo priežastis, poreikį palengvinti pasaulinę prekybą ir nedidelį sieros ir sulfitų dozių poveikį, reikėtų leisti šios direktyvos priede nurodyto koncentracijos lygio sieros dioksidą papildomai naudoti mėlynėms.

               (11)

               Cinamono (tik Cinnamomum ceylanicum) lazdelėms, kurios taip pat vadinamos angl. quills, gaminti naudojamos šviežia cinamono medžio vidinės žievės odelė. Gaminančioje šalyje odelę gali užteršti mikrobai ir vabzdžiai, ypač jei klimatas yra tropinis ir drėgnas. Fumigacija sieros dioksidu – tinkamas apdorojimo būdas, padedantis apsaugoti nuo tokio užteršimo mikrobais arba vabzdžių. 1994 m. MPMK nustatė 0–0,7 mg/kg kūno masės leistiną paros dozę ir nusprendė, kad reikėtų apriboti sieros dioksido ir kitų sieros medžiagų naudojimą, norint sumažinti pasitaikančių ūmių astmos reakcijų skaičių. Nors sieros dioksido ir kitų sulfitų naudojimą reikėtų apriboti, taikant šį konkretų naudojimo būdą suvartojama labai nedidelė sieros dioksido ir sulfitų dozės dalis. Todėl reikėtų leisti sieros dioksidą ir sulfitus (E 220, E 221, E 222, E 223, E 224, E 226, E 227, E 228) papildomai naudoti tik šiai konkrečiai cinamono rūšiai.

               (12)

               Europos maisto saugos tarnyba (toliau – EMST) įvertino informaciją apie nizino naudojimo papildomai maisto produktų kategorijai – skystiems kiaušiniams – saugą ir apie nizino, pagaminto naudojant pakeistą gamybos procesą, saugą. 2006 m. sausio 26 d. nuomonėje (5) EMST patvirtino anksčiau nustatytą 0–0,13 mg/kg kūno masės leistiną nizino, pagaminto naudojant naują gamybos ir ekstrahavimo procesą, pagrįstą cukraus terpės fermentavimu vietoj įprastos pieno terpės, paros dozę. Toje nuomonėje EMST taip pat patvirtino, kad naudojant niziną maisto produktuose nereikėtų tikėtis, kad atsiras atsparumas antibiotikams. Pasak EMST, nėra duomenų, kad nizinui atsparūs bakterijų mutantai pasižymėtų kryžminiu atsparumu gydyti skirtiems antibiotikams. Ji mano, kad taip veikiausiai yra dėl gydyti skirtų antibiotikų ir nizino antimikrobinio poveikio skirtumų. 2006 m. spalio 20 d. nuomonėje (6) EMST taip pat patvirtino, kad papildomai leidus naudoti niziną pasterizuotuose skystuose kiaušiniuose numatytomis naudojimo sąlygomis (ne daugiau kaip 6,25 mg/l) susirūpinimo sauga nekiltų, ir tai būtų galima pagrįsti technologiniais sumetimais, t. y. siekiant prailginti produkto laikymo trukmę ir neleisti daugintis nuodingoms sporas skleidžiančioms rūšims, kaip Bacillus cereus, galinčioms išlikti po pasterizavimo. Todėl reikėtų leisti niziną papildomai naudoti pasterizuotiems skystiems kiaušiniams.

               (13)

               Pagal Direktyvą 95/2/EB leidžiama naudoti maisto priedą dimetildikarbonatą (DMDC, E 242), kuris naudojamas kaip konservantas nealkoholiniuose aromatizuotuose gėrimuose, nealkoholiniame vyne ir koncentruotoje skystoje arbatoje. Šį priedą nuspręsta leisti naudoti remiantis 1990 m. pateikta ir 1996 m patvirtinta MPMK palankia nuomone. MPMK nepavyko nustatyti LPD, nes DMDC greitai skyla į anglies dioksidą ir metanolį. 2001 m. MPMK paprašyta ištirti DMDC naudojimo vyne saugą. Tuo metu MPMK manė, kad metanolis ir kiti reakcijos produktai, pvz., metilkarbamatas, atsirandantys DMDC naudojant tiek alkoholiniams gėrimams ir vynui, tiek nealkoholiniams gėrimams apdoroti, susidaro panašiai, ir net tada, kai vyno vartojama labai daug, metanolis ir metilkarbamatas nekeltų jokio pavojaus. Prašoma leisti naudoti DMDC, norint užkirsti kelią gedimui dėl fermentacijos nesteriliuose uždaruose pilnuose sidro, kriaušių sidro ir vaisių vyno, sumažinto alkoholio kiekio vyno, vyno gėrimų ir visų kitų gaminių, kuriems taikomas Tarybos reglamentas (EEB) Nr. 1601/91 (7), buteliuose. Ši papildoma paskirtis nelaikoma keliančia susirūpinimą vartotojų sauga. Be to, naudojant DMDC galima būtų sumažinti sieros dioksido poveikį. Todėl reikėtų leisti DMDC papildomai naudoti sidre, kriaušių sidre ir vaisių vyne, sumažinto alkoholio kiekio vyne, vyno gėrimuose ir kituose gaminiuose, kuriems taikomas Tarybos reglamentas (EEB) Nr. 1601/91.

               (14)

               EMST įvertino informaciją apie rozmarinų ekstraktų naudojimo kaip antioksidantų maisto produktuose saugą. Rozmarinų ekstraktai gaunami iš Rosmarinus officinalis L. ir susideda iš įvairių medžiagų, turinčių antioksidacinių savybių (daugiausia fenolio rūgščių, flavonoidų, diterpenoidų ir triterpenų). Nors toksikologinių duomenų apie rozmarinų ekstraktus nepakako, kad EMST nustatytų skaičiais išreikštą LPD, ji 2008 m. kovo 7 d. nuomonėje (8) nusprendė, kad saugos lygis yra pakankamai aukštas, todėl galima daryti išvadą, kad naudojant siūlomomis paskirtimis ir kiekiais poveikis per maistą nekelia susirūpinimo. Todėl rozmarinų ekstraktus galima leisti naudoti, jei tai yra technologiškai pagrįsta. Reikėtų leisti naudoti rozmarinų ekstraktą kaip antioksidantą, o rozmarino ekstraktams priskirti E 392 numerį.

               (15)

               Išrūgos – šalutinis sūrio gamybos produktas. Mitybai, kuriai reikia daug baltymų, buvo sukurta išrūgų baltymų turinčių gėrimų. Kad tokius gėrimus kaitinant baltymai išliktų suspensijoje, fosfatų kiekis juose turi būti didesnis, nei įprastuose nealkoholiniuose aromatizuotuose gėrimuose. Fosfatus reikėtų leisti naudoti sportiniuose gėrimuose, kuriuose yra išrūgų baltymų.

               (16)

               Šiuo metu bičių vašką (E 901) leidžiama naudoti kaip smulkių gaminių, pvz., smulkių šokoladu padengtų konditerijos kepinių, glazūravimo medžiagą. Šis leidimas netaikomas valgomųjų ledų vafliams, nepadengtiems šokoladu. Bičių vašką galima laikyti šokolado pakaitalu fasuotiems valgomųjų ledų vafliams, be to, vaflius padengus bičių vašku vafliai būtų apsaugoti nuo vandens judėjimo ant jų ir būtų užtikrinta, kad vafliai išliks traškūs, taip pat būtų prailginta gaminio laikymo trukmė, todėl bičių vaško naudojimą galima laikyti technologiškai pagrįstu. Todėl reikėtų leisti bičių vašką naudoti kaip glazūravimo medžiagą, skirtą visiškai arba iš dalies pakeisti šokolado sluoksnį ant valgomųjų ledų pripildytų fasuotų vaflių.

               (17)

               EMST įvertino informaciją apie bičių vaško papildomo naudojimo kaip kvapiųjų medžiagų nešiklio nealkoholiniuose aromatizuotuose gėrimuose saugą. Nors duomenų apie patį bičių vašką nepakako LPD nustatyti, EMST padarė išvadą, kad dėl nedidelio bičių vaško toksiškumo jį naudojant taip, kaip dabar, ir kaip siūloma, susirūpinimo sauga nekyla. Todėl reikėtų leisti bičių vašką papildomai naudoti kaip kvapiųjų medžiagų nešiklį nealkoholiniuose aromatizuotuose gėrimuose.

               (18)

               Pagal Direktyvą 95/2/EB ES leidžiama naudoti trietilcitratą (E 1505) kaip nešiklį kvapiosiose medžiagose ir sausame kiaušinio baltyme. 1990 m. MPMK nustatė jo LPD – 0–20 mg/kg. Pasiūlyta trietilcitratą papildomai naudoti kaip maisto papildų tablečių glazūros medžiagą. Trietilcitratas padidintų dangos, saugančios tabletę nuo aplinkos poveikio, atsparumą ir prailgintų produkto išsiskyrimo laiką. Blogiausiu atveju šio papildomo trietilcitrato šaltinio dozė būtų nežymi, palyginti su LPD (0,25 % LPD). Todėl reikėtų leisti trietilcitratą papildomai naudoti ES kaip maisto papildų tablečių glazūravimo medžiagą.

               (19)

               EMST įvertino informaciją apie polivinilo alkoholio (PVA) naudojimo kaip maisto papildų dangos sluoksnio medžiagos saugą ir išreiškė savo nuomonę 2005 m. gruodžio 5 d. (9). EMST nustatė, kad kapsulių arba tablečių pavidalo maisto papildams padengti naudojamas PVA nekelia susirūpinimo sauga. EMST mano, kad numatytomis naudojimo sąlygomis galimas PVA poveikis žmonėms greičiausiai bus nedidelis. Pranešta, kad naudojant oraliniu būdu PVA absorbuojamas minimaliai. Remiantis blogiausio atvejo scenarijumi ir pagrindu, kuriuo EMST rėmėsi vertindama riziką, nustatytas didžiausias sunaudojamas kiekis – 18 g/kg. Tikimasi, kad dėl gerų polivinilo alkoholio sukibimo savybių ir sluoksnio stiprumo šis naujas maisto priedas taps technologiškai svarbia maisto papildų dangos sluoksnio medžiaga, ypač tada, kai reikalinga apsauga nuo drėgmės ir kitos apsaugai nuo drėgmės svarbios savybės. Todėl minėtą priedą reikėtų leisti naudoti ES šiai paskirčiai. Šiam naujam maisto priedui reikėtų priskirti numerį E 1203.

               (20)

               EMST įvertino informaciją apie šešių polimerizacijos laipsnių polietilenglikolių (PEG 400, PEG 3000, PEG 3350, PEG 4000, PEG 6000, PEG 8000) naudojimo kaip maisto papildų dangos sluoksnio medžiagos saugą ir išreiškė savo nuomonę 2006 m. lapkričio 28 d. (10). EMST nustatė, kad numatytomis naudojimo sąlygomis kapsulių arba tablečių pavidalo maisto papildų dangos sluoksnio sudėtyje naudojami šie polietilenglikoliai nekelia susirūpinimo sauga. EMST, vertindama riziką, taip pat atsižvelgė į šį papildomą PEG poveikį, atsirandantį naudojant vaistų pramonės gaminius, ir nusprendė, kad naudojant patvirtintą PEG 6000 kaip nešiklį saldikliuose ir naudojant PEG besiliečiančiose su maistu medžiagose papildoma dozė gali būti nedidelė. Todėl minėtą priedą reikėtų leisti naudoti ES šia nauja paskirtimi. Be to, kadangi PEG 6000, naudojamo kaip nešiklio saldikliuose dozė yra nedidelė, o jo toksiškumas yra panašus į kitų polimerizacijos laipsnių PEG (šešiems PEG buvo priskirta grupinė leistina paros norma (LPN), reikėtų leisti naudoti EMST įvertintus PEG nešikliui saldikliuose PEG 6000 pakeisti. Visiems šiems PEG reikėtų priskirti E 1521 numerį.

               (21)

               EMST įvertino informaciją apie naujo maisto priedo kasijos dervos, naudojamos kaip stingdiklis ir tirštiklis, naudojimo saugą ir išreiškė savo nuomonę 2006 m. rugsėjo 26 d. (11). EMST nustatė, kad kasijos dervą naudojant nurodytomis sąlygomis susirūpinimo sauga nekyla. Nors EMST turimų duomenų apie kasijos dervos toksiškumą nepakako LPD nustatyti, ji mano, kad remiantis turimais duomenimis pagrindo susirūpinimui nėra. EMST ypač pabrėžė itin mažą kasijos dervos absorbciją ir tai, kad kasijos dervą hidrolizavus (jei tai apskritai įvyktų) ji suskiltų į junginius, kurie patektų į įprastus medžiagų apykaitos procesus. Kasijos dervos naudojimas yra technologiškai pagrįstas dėl jos sinergetinio stingdinimo poveikio įdėjus jos į kitas įprastas valgomąsias dervas. Todėl kasijos dervą reikėtų leisti naudoti ES šioms paskirtims ir priskirti jai E 427 numerį.

               (22)

               EMST įvertino neotamo kaip aromato ir skonio stipriklio saugą ir išreiškė savo nuomonę 2007 m. rugsėjo 27 d. (12). EMST padarė išvadą, kad naudojamas kaip siūloma – kaip aromato ir skonio stipriklis – neotamas susirūpinimo sauga nekelia, ir nustatė 0–2 mg/kg kūno masės per dieną LPD. Todėl neotamą reikia leisti naudoti kaip aromato ir skonio stipriklį.

               (23)

               EMST įvertino informaciją apie L-cisteino (E 920) naudojimo tam tikruose kūdikiams ir mažiems vaikams skirtuose maisto produktuose saugą.2006 m. rugsėjo 26 d. nuomonėje (13) EMST padarė išvadą, kad šią medžiagą naudojant kaip siūloma – apdorotuose grūdiniuose maisto produktuose ir kūdikiams bei mažiems vaikams skirtuose maisto produktuose (ypač sausainiuose kūdikiams) susirūpinimo sauga nekyla. Kūdikiams ir mažiems vaikams skirti sausainiai turi būti tinkamos sudėties, įskaitant kontroliuojamą cukraus ir riebalų kiekį. Tačiau sausainiai, kuriuose yra nedidelis riebalų kiekis, yra trapesni, o ši jų savybė yra susijusi su pavojumi paspringti ir uždusti, jei sausainis vaiko burnoje sulūžtų. L-cisteino paskirtis – pagerinti tešlą, kad būtų galima kontroliuoti galutinio gaminio tekstūrą. Todėl L-cisteiną reikėtų leisti naudoti ES kūdikiams ir mažiems vaikams skirtuose sausainiuose.

               (24)

               EMST įvertino fermentinio preparato, kurio sudėtyje yra trombino su fibrinogenu, gautų iš galvijų ir (arba) kiaulių, naudojimo kaip maisto priedo maisto produktams atgaminti, saugą ir 2005 m. balandžio 26 d. nuomonėje padarė išvadą, kad fermentinį preparatą naudojant taip, kaip nurodyta toje nuomonėje, susirūpinimo sauga nekyla (14). Tačiau Europos Parlamentas savo 2010 m. gegužės 19 d. rezoliucijoje dėl Komisijos direktyvos, kuria iš dalies keičiami Europos Parlamento ir Tarybos direktyvos 95/2/EB dėl maisto priedų, išskyrus dažiklius ir saldiklius, priedai, projekto nusprendė, kad šio fermentinio preparato, naudojamo kaip maisto priedo maisto produktams atgaminti, įtraukimas į Direktyvos 95/2/EB IV priedą nesuderinamas su Reglamento (EB) Nr. 1333/2008 tikslu ir turiniu, nes neatitinka bendrųjų Reglamento (EB) Nr. 1333/2008 6 straipsnio, visų pirma šio straipsnio 1 dalies c punkto, kriterijų.

               (25)

               Komisijos sprendimu 2004/374/EB (15) sustabdytas mažų želės indelių, turinčių želė formuojančių maisto priedų, gautų iš jūrinių dumblių ir tam tikrų dervų (E 400, E 401, E 402, E 403, E 404, E 405, E 406, E 407, E 407a, E 410, E 412, E 413, E 414, E 415, E 417, E 418) pateikimas rinkai ir importas. Tarybos direktyva 95/2/EB buvo atitinkamai iš dalies pakeista Europos Parlamento ir Tarybos direktyva 2006/52/EB (16). Todėl Komisijos sprendimą 2004/374/EB reikėtų panaikinti, nes jo nuostatos buvo įtrauktos į Direktyvą 95/2/EB.

               (26)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir nei Europos Parlamentas, nei Taryba joms neprieštaravo,

         PRIĖMĖ ŠIĄ DIREKTYVĄ:
   1 straipsnis
   Direktyvos 95/2/EB II–VI priedai iš dalies keičiami pagal šios direktyvos priedą.
   2 straipsnis
   1.   Valstybės narės ne vėliau kaip iki 2011 m. kovo 31 d. priima ir paskelbia įstatymus ir kitus teisės aktus, būtinus šios direktyvos 1 straipsnio nuostatoms įgyvendinti. Jos nedelsdamos pateikia Komisijai tų nuostatų tekstus.
   Jos pradeda taikyti šias nuostatas ne vėliau kaip 2011 m. balandžio 1 d.
   Priimdamos tas nuostatas, valstybės narės daro jose nuorodą į šią direktyvą, arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinių teisės aktų nuostatų tekstus.
   3 straipsnis
   Komisijos sprendimas 2004/374/EB panaikinamas.
   4 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   5 straipsnis
   Ši direktyva yra skirta valstybėms narėms.

      Priimta Briuselyje 2010 m. spalio 22 d.

            Komisijos vardu

            Pirmininkas

         José Manuel BARROSO

      (1)  OL L 354, 2008 12 31, p. 16.

      (2)  OL L 31, 2002 2 1, p. 1.

      (3)  OL L 61, 1995 3 18, p. 1.

      (4)  OL L 183, 2002 7 12, p. 51.

      (5)  Maisto priedų, kvapiųjų medžiagų, perdirbimo medžiagų ir besiliečiančių su maistu medžiagų mokslininkų grupės Komisijos prašymu pateikta mokslinė nuomonė dėl maisto priedo nizino (E 234) naudojimo, EMST leidinys (2006) 314, p. 1.

      (6)  Maisto priedų, kvapiųjų medžiagų, perdirbimo medžiagų ir besiliečiančių su maistu medžiagų mokslininkų grupės mokslinė nuomonė dėl maisto priedo nizino naudojimo papildomai maisto produktų kategorijai – skystiems kiaušiniams – saugą ir apie nizino, pagaminto naudojant pakeistą gamybos procesą, saugą, EMST leidinys (2006) 314b, p. 1.

      (7)  OL L 149, 1991 6 14, p. 1.

      (8)  Maisto priedų, kvapiųjų medžiagų, perdirbimo medžiagų ir besiliečiančių su maistu medžiagų mokslininkų grupės Komisijos prašymu pateikta mokslinė nuomonė dėl maisto priedo rozmarino ekstraktų naudojimo, EMST leidinys (2008) 721, p. 1.

      (9)  Maisto priedų, kvapiųjų medžiagų, perdirbimo medžiagų ir besiliečiančių su maistu medžiagų mokslininkų grupės Komisijos prašymu pateikta mokslinė nuomonė dėl polivinilo alkoholio naudojimo kaip maisto papildų dangos sluoksnio medžiagos, EMST leidinys (2005) 294, p. 1.

      (10)  Maisto priedų, kvapiųjų medžiagų, perdirbimo medžiagų ir besiliečiančių su maistu medžiagų mokslininkų grupės Komisijos prašymu pateikta mokslinė nuomonė dėl polietilenglikolio naudojimo kaip maisto papildų dangos sluoksnio medžiagos, EMST leidinys (2006) 414, p. 1.

      (11)  Maisto priedų, kvapiųjų medžiagų, perdirbimo medžiagų ir besiliečiančių su maistu medžiagų mokslininkų grupės Komisijos prašymu pateikta mokslinė nuomonė dėl maisto priedo kasijos dervos naudojimo, EMST leidinys (2006) 389, p. 1.

      (12)  Maisto priedų, kvapiųjų medžiagų, perdirbimo medžiagų ir besiliečiančių su maistu medžiagų mokslininkų grupės Komisijos prašymu pateikta mokslinė nuomonė dėl neotamo kaip saldiklio ir aromato stipriklio. EMST leidinys (2007) 581, p. 1.

      (13)  Maisto priedų, kvapiųjų medžiagų, perdirbimo medžiagų ir besiliečiančių su maistu medžiagų mokslininkų grupės Komisijos prašymu pateikta mokslinė nuomonė dėl L-cisteino naudojimo kūdikiams ir mažiems vaikams skirtuose maisto produktuose, EMST leidinys (2006) 390, p. 1.

      (14)  Maisto priedų, kvapiųjų medžiagų, perdirbimo medžiagų ir besiliečiančių su maistu medžiagų mokslininkų grupės Komisijos prašymu pateikta mokslinė nuomonė dėl fermentinio preparato, kurio sudėtyje yra trombino su fibrinogenu, gautų iš galvijų ir (arba) kiaulių, naudojamo kaip maisto priedo maisto produktams atgaminti naudojimo, EMST leidinys (2005) 214, p. 1.

      (15)  OL L 118, 2004 4 23, p. 70.

      (16)  OL L 204, 2006 7 26, p. 10.

      PRIEDAS
      Direktyvos 95/2/EB II–VI priedai iš dalies keičiami taip:

                  1)

                  II priedas iš dalies keičiamas taip:

                              a)

                              įrašas „fasuoti malti šviežios mėsos gaminiai“ keičiamas taip:

                                          „Fasuoti smulkintos šviežios mėsos pusgaminiai

                                          E 261

                                          Kalio acetatas

                                             quantum satis“

                                          E 262i

                                          Natrio acetatas

                                          E 262ii

                                          Natrio vandenilio acetatas

                                          E 300

                                          Askorbo rūgštis

                                          E 301

                                          Natrio askorbatas

                                          E 302

                                          Kalcio askorbatas

                                          E 325

                                          Natrio laktatas

                                          E 326

                                          Kalio laktatas

                                          E 330

                                          Citrinų rūgštis

                                          E 331

                                          Natrio citratai

                                          E 332

                                          Kalio citratai

                                          E 333

                                          Kalcio citratai

                              b)

                              priedo pabaigoje pridedami tokie įrašai:

                                          „Nearomatizuoti natūraliai rauginti grietinės gaminiai ir produktų pakaitalai, kuriuose riebalų yra ne daugiau kaip 20 %

                                          E 406

                                          Agaras

                                             quantum satis“

                                          E 407

                                          Karageninas

                                          E 410

                                          Saldžiosios ceratonijos derva

                                          E 412

                                          Pupenės (guaro) derva

                                          E 415

                                          Ksantano derva

                                          E 440

                                          Pektinai

                                          E 460

                                          Celiuliozė

                                          E 466

                                          Karboksimetilceliuliozė

                                          E 471

                                          Riebalų rūgščių monogliceridai ir digliceridai

                                          E 1404

                                          Oksiduotasis krakmolas

                                          E 1410

                                          Monokrakmolo fosfatas

                                          E 1412

                                          Dikrakmolo fosfatas

                                          E 1413

                                          Fosfatuotas dikrakmolo fosfatas

                                          E 1414

                                          Acetilintas dikrakmolo fosfatas

                                          E 1420

                                          Acetilintas krakmolas

                                          E 1422

                                          Acetilintas dikrakmolo adipatas

                                          E 1440

                                          Hidroksipropilkrakmolas

                                          E 1442

                                          Hidroksipropildikrakmolo fosfatas

                                          E 1450

                                          Krakmolo natrio oktenilsukcinatas

                                          E 1451

                                          Acetilintas oksiduotasis krakmolas

                  2)

                  III priedas iš dalies keičiamas taip:

                              a)

                              A dalies pabaigoje pridedami tokie įrašai:

                                          „Žuvų produktų pakaitalai iš jūrinių dumblių

                                          1 000

                                          500

                                          Alus iš statinės, kuriame yra daugiau kaip 0,5 % fermentuojamųjų cukrų ir (arba) vaisių sulčių ar koncentruotų vaisių sulčių

                                          200

                                          200

                                          400

                                          Švieži nelupti citrusiniai vaisiai (tik paviršiui apdoroti)

                                          20

                                          Direktyvoje 2002/46/EB apibrėžti maisto papildai, pateikiami sausu pavidalu ir kuriuose yra vitamino A ir vitaminų A ir D derinių preparatų

                                          1 000 vartoti paruoštame produkte“

                              b)

                              B dalies pabaigoje pridedami tokie įrašai:

                                          „Mėlynės (tik Vaccinium corymbosum)

                                          10

                                          Cinamonas (tik Cinnamomum ceylanicum)

                                          150“

                              c)

                              C dalis iš dalies keičiama taip:

                                          i)

                                          maisto priedui E 234 skirtas įrašas pakeičiamas taip:

                                                      „E 234

                                                      Nizinas (1)

                                                      Manų kruopų ir maniokų pudingai ir panašūs gaminiai

                                                      3 mg/kg

                                                      Brandintas sūris ir lydytas sūris

                                                      12,5 mg/kg

                                                         Tiršta grietinė

                                                      10 mg/kg

                                                         Maskarponė

                                                      10 mg/kg

                                                      Pasterizuotas skystas kiaušinis (baltymas, trynys arba visas kiaušinis)

                                                      6,25 mg/l

                                          ii)

                                          maisto priedui E 242 skirtas įrašas pakeičiamas taip:

                                                      „E 242

                                                      Dimetildikarbonatas

                                                      Nealkoholiniai aromatizuoti gėrimai
                                                      Nealkoholionis vynas
                                                      Koncentruota skysta arbata

                                                      250 mg/l pridedamas kiekis, likučių nėra

                                                      Sidras, kriaušių sidras ir vaisių vynas
                                                      Sumažinto alkoholio kiekio vynas
                                                      Vyno gėrimai ir kiti Reglamente (EEB) Nr. 1601/91 numatyti produktai

                                                      250 mg/l pridedamas kiekis, likučių nėra“

                              d)

                              D dalyje po maisto priedui E 316 skirto įrašo įterpiamas toks įrašas:

                                          „E 392

                                          Rozmarinų ekstraktai

                                          Aliejus (išskyrus pirmojo spaudimo alyvuogių aliejų ir alyvuogių aliejų) ir riebalai, kuriuose polinesočiųjų riebalų rūgščių kiekis yra didesnis nei 15 % m/m viso riebalų rūgščių kiekio, vartojami termiškai neapdorotuose maisto produktuose

                                          30 mg/kg
                                          (išreikšta karnozolio ir karnozolio rūgščių bendru kiekiu)
                                          išreikšta pagal riebalų kiekį

                                          Žuvų taukai ir dumblių aliejus

                                          50 mg/kg
                                          (išreikšta karnozolio ir karnozolio rūgščių bendru kiekiu)
                                          išreikšta pagal riebalų kiekį

                                          Lydyti taukai, galvijų, naminių paukščių, avių ir kiaulių riebalai
                                          Riebalai ir aliejai vartojami termiškai apdorotų maisto produktų gamybai
                                          Kepamasis aliejus ir kepamieji riebalai, išskyrus alyvuogių aliejų ir alyvuogių išspaudų aliejų
                                          Užkandžiai (užkandžiai iš javų, bulvių arba krakmolo)

                                          Padažai

                                          100 mg/kg
                                          (išreikšta karnozolio ir karnozolio rūgščių bendru kiekiu)
                                          išreikšta pagal riebalų kiekį

                                          Smulkūs konditerijos kepiniai

                                          200 mg/kg
                                          (išreikšta karnozolio ir karnozolio rūgščių bendru kiekiu)
                                          išreikšta pagal riebalų kiekį

                                          Maisto papildai, kaip apibrėžta Direktyvoje 2002/46/EB

                                          400 mg/kg
                                          (išreikšta karnozolio ir karnozolio rūgščių bendru kiekiu)

                                          Dehidratuotos bulvės
                                          Kiaušinių produktai
                                          Kramtomoji guma

                                          200 mg/kg
                                          (išreikšta karnozolio ir karnozolio rūgščių bendru kiekiu)

                                          Pieno milteliai, naudojami prekybos automatuose
                                          Pagardai ir uždarai
                                          Perdirbti riešutai

                                          200 mg/kg
                                          (išreikšta karnozolio ir karnozolio rūgščių bendru kiekiu)
                                          išreikšta pagal riebalų kiekį

                                          Sausos sriubos ir sultiniai

                                          50 mg/kg
                                          (išreikšta karnozolio ir karnozolio rūgščių bendru kiekiu)

                                          Dehidratuota mėsa

                                          150 mg/kg
                                          (išreikšta karnozolio ir karnozolio rūgščių bendru kiekiu)

                                          Mėsos ir žuvies gaminiai, išskyrus dehidratuotą mėsą ir džiovintą dešrą

                                          150 mg/kg
                                          (išreikšta karnozolio ir karnozolio rūgščių bendru kiekiu)
                                          išreikšta pagal riebalų kiekį

                                          Džiovinta dešra

                                          100 mg/kg
                                          (išreikšta karnozolio ir karnozolio rūgščių bendru kiekiu)

                                          Kvapiosios medžiagos

                                          1 000 mg/kg
                                          (išreikšta karnozolio ir karnozolio rūgščių bendru kiekiu)

                                          Sausasis pienas valgomiesiems ledams gaminti

                                          30 mg/kg
                                          (išreikšta karnozolio ir karnozolio rūgščių bendru kiekiu)“

                  3)

                  IV priedas iš dalies keičiamas taip:

                              a)

                              maisto priedams E 338, E 339, E 340, E 341, E 343, E 450, E 451 ir E 452 skirtuose įrašuose po eilutės „Gėrimai augalinių baltymų pagrindu“ įterpiama tokia eilutė:

                                          „Sportiniai gėrimai, kuriuose yra išrūgų baltymų

                                          4 g/kg“

                              b)

                              prieš maisto priedams E 432, E 433, E 434, E 435 ir E 436 skirtą įrašą įterpiamas toks įrašas:

                                          „E 427

                                          Kasijos derva

                                          Valgomieji ledai

                                          2 500 mg/kg

                                          Rauginti pieno produktai, išskyrus nearomatizuotus natūraliai raugintus pieno produktus

                                          Desertai ir panašūs gaminiai iš pieno

                                          Įdarai, garnyrai ir glaistai smulkiems konditerijos kepiniams ir desertams

                                          Lydytas sūris

                                          Padažai ir salotų padažai

                                          Sausos sriubos ir sultiniai

                                          Termiškai apdoroti mėsos gaminiai

                                          1 500 mg/kg“

                              c)

                              E 901, E 902 ir E 904 skirtas įrašas, trečiame stulpelyje, prie įrašo „Glazūravimo medžiagos, naudojamos tik šių produktų paviršiui apdoroti“ papildomas tokiu įrašu:

                                                      „—

                                                      valgomųjų ledų pripildytiems fasuotiems vafliams (tik E 901)

                                             quantum satis“

                              d)

                              E 901, E 902 ir E 904 skirtas įrašas, trečiame stulpelyje, prie įrašo „Persikai ir ananasai (tik paviršiui apdoroti)“ papildomas tokiu įrašu:

                                          „Kvapiosios medžiagos nealkoholiniuose aromatizuotuose gėrimuose (tik E 901)

                                          0,2 g/kg aromatizuotuose gėrimuose“

                              e)

                              po maisto priedui E 959 skirto įrašo įterpiamas toks įrašas:

                                          „E 961

                                          Neotamas

                                          Iš vandens pagaminti aromatizuoti gėrimai, turintys mažiau kalorijų arba be cukraus

                                          2 mg/l kaip aromato ir skonio stipriklis

                                          Iš pieno ir pieno gaminių arba vaisių sulčių pagaminti gėrimai, turintys mažiau kalorijų arba be cukraus

                                          2 mg/l kaip aromato ir skonio stipriklis

                                          „Užkandžiai“: tam tikrų aromatų gatavi, fasuoti, sausi, pikantiški krakmolo produktai ir priedais padengti riešutai

                                          2 mg/kg kaip aromato ir skonio stipriklis

                                          Konditerijos gaminiai iš krakmolo, turintys mažiau kalorijų arba be cukraus

                                          3 mg/kg kaip aromato ir skonio stipriklis

                                          Gaivinamosios pastilės arba dražė be cukraus

                                          3 mg/kg kaip aromato ir skonio stipriklis

                                          Stipriai aromatizuotos gaivinamosios pastilės be cukraus

                                          3 mg/kg kaip aromato ir skonio stipriklis

                                          Kramtomoji guma su cukrumi

                                          3 mg/kg kaip aromato ir skonio stipriklis

                                          Džemai, želė ir marmeladai, turintys mažiau kalorijų

                                          2 mg/kg kaip aromato ir skonio stipriklis

                                          Padažai

                                          2 mg/kg kaip aromato ir skonio stipriklis

                                          Direktyvoje 2002/46/EB apibrėžti skystieji maisto papildai

                                          2 mg/kg kaip aromato ir skonio stipriklis

                                          Direktyvoje 2002/46/EB apibrėžti kietieji maisto papildai

                                          2 mg/kg kaip aromato ir skonio stipriklis

                                          Direktyvoje 2002/46/EB apibrėžti maisto papildai, kurių pagrindinės sudėtinės dalys yra vitaminai ir (arba) mineralinės medžiagos, pateikiami kaip sirupai arba nekramtomu pavidalu

                                          2 mg/kg kaip aromato ir skonio stipriklis“

                              f)

                              po maisto priedui E 1202 skirto įrašo įterpiamas toks įrašas:

                                          „E 1203

                                          Polivinilo alkoholis

                                          Direktyvoje 2002/46/EB apibrėžti maisto papildai, kapsulėmis ir tabletėmis

                                          18 g/kg“

                              g)

                              po maisto priedui E 1202 skirto įrašo, maisto priedui E 1505 skirtas įrašas pakeičiamas taip:

                                          „E 1505

                                          Trietilcitratas

                                          Direktyvoje 2002/46/EB apibrėžti maisto papildai, kapsulėmis ir tabletėmis

                                          3,5 g/kg

                                          Sausas kiaušinio baltymas

                                             quantum satis“

                              h)

                              po maisto priedui E 1452 skirto įrašo įterpiamas toks įrašas:

                                          „E 1521

                                          Polietilenglikolis

                                          Direktyvoje 2002/46/EB apibrėžti maisto papildai, kapsulėmis ir tabletėmis

                                          10 g/kg“

                  4)

                  V priede maisto priedui „Polietilenglikolis 6000“ skirtas įrašas pakeičiamas taip:

                              „E 1521

                              Polietilenglikolis

                              Saldikliai“

                  5)

                  VI priedo 3 dalyje po maisto priedui E 526 skirto įrašo įterpiamas toks įrašas:

                              „E 920

                              L-cisteinas

                              Kūdikiams ir mažiems vaikams skirti sausainiai

                              1 g/kg“

         (1)  Šios medžiagos tam tikruose sūriuose gali būti aptinkamos dėl fermentacijos proceso.“